A magyar Kazimierz Morvay (Morvay Kázmér) festő és a lengyel Jadwiga Essers szobrász fiaként született Tarnówban. A II. világháború előtt családja Lwówba költözött, ahol apját főrestaurátornak nevezték ki egy múzeumban. A háború alatt a városi értelmiséget a katyńi és palmiryi vérengzéshez hasonló öldöklés tizedelte meg. Családja felbomlott és ő különféle menekülttáborokban kapott elhelyezést. A háború után apját professzornak nevezték ki a varsói Építészeti Iskolában, ő pedig 1952-ben megkezdte tanulmányait a varsói Szépművészeti Akadémián. Egyik tanára Artur Nacht-Samborski volt.